Ille eta Vilaine

Ille eta Vilaine (frantsesez eta ofizialki Ille-et-Vilaine; bretainieraz: Il-ha-Gwilen) Bretainia ekialdeko lurraldea da eta Frantziako departamentu bat (zenbakia: 35). Prefektura Rennesen dago. 6.775 km²-ko azalera du eta 903.400 biztanle (133 biz./km², 2003). Geografia Mugakideok ditu: iparraldean, Mantxa (50. departamentua); ekialdean, Mayenne (53.a); mendebaldean, Côtes-d'Armor (22.a) eta Morbihan (56.a); eta hegoaldean, Loira Atlantikoa (44.a) Izenak bi ibai handiren arroei erreferentzia egiten die, Illeri eta Vilaineri, biek Rennes hiriburuan egiten dute bat. Historia Frantziako Iraultzaren ondoren eratu zen 1790reko martxoaren 4an, Rennes-en inguruko lurrak batuz —Bretainiako hiri handiena zen—, garai bateko Bro Roazhon, Bro Sant Malou eta Bro Zol lurralde historikoen zatirik handienak batuz. Hiri nagusiak Hona hemen Ille eta Vilaine departamenduko hiri nagusien zerrenda, 2013ko erroldako datuen arabera ordenatua: Rennes (hiriburua, 211.373 biztanle) Saint-Malo (44.919 bizt.) Fougères (20.170 bizt.) Vitré (17.463 bizt.) Bruz (16.855 bizt.) Cesson-Sévigné (15.784 bizt.) Saint-Jacques-de-la-Lande (11.783 bizt.) Pacé (11.044 bizt.) Dinard (9.839 bizt.) Kirolak Departamenduko kirol talde arrakastatsuena Stade Rennais futbol taldea da. Frantziako bi Liga eta bi Kopa irabzi ditu. Ondasun nabariak Kanpo estekak (Frantsesez)Prefekturaren webgunea (Frantsesez)Kontseilu orokorraren webgunea